**Barbo Westerholm** (os. *Lagergren,* 16. kesäkuuta 1933 Tukholma – 13. maaliskuuta 2023 Tukholma) oli ruotsalainen lääkäri, tutkija ja poliitikko, joka toimi kahdesti valtiopäivien edustajana. Hän edusti liberaaleja ja oli 2022 valtiopäivien vanhin edustaja.

Tausta ja yksityiselämä
-----------------------

Westerholm syntyi vuonna 1933 Tukholmassa, ja hänen vanhempansa olivat Helge ja Gunhild Lagergren. Lapsuudenkoti tuli toimeen, mutta ylimääräistä rahaa ei Westerholmin mukaan juurikaan ollut.

Westerholm valmistui lääkäriksi Karoliinisesta instituutista vuonna 1959 ja väitteli tohtoriksi viisi vuotta myöhemmin. Hän työskenteli lääketieteen parissa 1960-luvulta lähtien. Westerholm toimi muun muassa Ruotsin sosiaalihallinnon pääjohtajana, ja oli ensimmäinen nainen kyseisessä virassa, vuosina 1979–1985. Tuolloin Sosiaalihallinto muun muassa määritteli, ettei homoseksuaalisuus ole sairaus. Sosiaalihallinnon jälkeen hän toimi kolme vuotta Karoliinisessa instituutissa apulaisprofessorina.

Vuonna 1959 Barbro meni naimisiin suomenruotsalaisen lääkärin Peter Westerholmin kanssa. Parilla on yksi tytär ja kolme poikaa.

Westerholm kuoli Tukholmassa 13. maaliskuuta 2023. Liberaalien julkaiseman tiedotteen mukaan hän kuoli kotonaan sairauteen.

Poliittinen ura
---------------

Westerholm valittiin Ruotsin valtiopäivien edustajaksi ensimmäistä kertaa vuonna 1988. Hän edusti Tukholman vaalipiiriä, ja kertoi, että kiinnostus politiikkaan heräsi Sosiaalihallinnossa vietettyjen vuosien aikana. Suurimman osan valtiopäivillä viettämästään ajasta Westerholm toimi sosiaalivaliokunnassa.

Vuonna 1990 Westerholm oli mukana koordinoimassa kansainvälisen liberaalien naisten verkoston perustamista Helsingissä.

Westerholm jätti valtakunnan politiikan vuonna 1999, kun hän siirtyi Ruotsin eläkeläisten liiton puheenjohtajaksi. Hän toimi tässä virassa vuoteen 2005 asti. Tuona aikana hän alkoi kiinnostua myös ikäsyrjintään liittyvistä kysymyksistä ja nimesi ne myöhemmin keskeisiksi teemoikseen politiikassa.

Uudelleen valtiopäivien edustajaksi Westerholm valittiin vuoden 2006 vaaleissa. Hän uusi paikkansa kolmesti ja jättäytyi pois eduskunnasta vuonna 2022. Yhteensä Westerholm toimi parlamentissa 27 vuotta. Vuonna 2019 hänet valittiin myös RFSU:n puheenjohtajaksi.

Kunnianosoituksia
-----------------

Vuonna 2007 Westerholm nimitettiin Uppsalan yliopiston kunniatohtoriksi. Vuonna 2016 hän sai kunniatohtorin arvon Malmön korkeakoulussa.

* Illis quorum -mitali (Ruotsi, 2003)
* Hänen majesteettinsa kuninkaan mitali (Ruotsi, 2009)

Lähteet
-------

1. 1 2 3  Marie Ström: Låter sig inte stoppas *Läkartidningen*.  1.11.2016. Viitattu 19.4.2021. (ruotsiksi)
2. 1 2  Dödsannonser *Dagens Nyheter*.  2023. Viitattu 6.4.2023. (ruotsiksi)
3. 1 2  Barbro Westerholm: Därför vill jag leva till 92 *www.expressen.se*. Viitattu 19.4.2021. (ruotsiksi)
4. 1 2 3 4  Barbro Westerholm (L) *Riksdagen*. Viitattu 19.4.2021. (ruotsiksi)
5. 1 2  Barbro Westerholm - biografi  2008. Karolinska Institutet. Viitattu 19.4.2021. (ruotsiksi)
6. 1 2  Café Liberal med Barbro Westerholm *Bollnäs*. Viitattu 19.4.2021. (ruotsiksi)
7. ↑  Vem är det : Svensk biografisk handbok / 1993 *runeberg.org*. Viitattu 19.4.2021. (ruotsiksi)
8. ↑  Peter Westerholm - mini CV *www.ammuppsala.se*.  Arkistoitu 19.4.2021. Viitattu 19.4.2021.
9. ↑  Andersson, Linda: 9 snabba till politikern och läkaren Barbro Westerholm *Icakuriren*. Viitattu 19.4.2021. (ruotsiksi)
10. ↑  Barbro Westerholm har avlidit *Liberalerna*.  14.3.2023. Viitattu 15.3.2023. (ruotsiksi)
11. ↑  Barbro Westerholm – Årsrik. Nyfiken. Liberal riksdagsledamot. *Liberalerna*.  Arkistoitu 19.4.2021. Viitattu 19.4.2021. (ruotsiksi)
12. ↑  Creation *inlw.org*.  2021. Viitattu 19.4.2021. (englanniksi)
13. ↑  9 snabba till politikern och läkaren Barbro Westerholm *Icakuriren*.  4.11.2020. Viitattu 15.3.2023. (ruotsiksi)
14. ↑  Barbro Westerholm är död *SVT Nyheter*.  14.3.2023. Viitattu 15.3.2023. (ruotsiksi)
15. ↑  Barbro Westerholm är död *Aftonbladet*.  14.3.2023. Viitattu 15.3.2023. (ruotsiksi)
16. ↑  Akademiska högtider | Malmö universitet *mau.se*. Viitattu 19.4.2021. (ruotsiksi)
17. ↑  Barbro Westerholm får medalj *Sveriges Radio*.  7.3.2003. Viitattu 15.3.2023. (ruotsiksi)
18. ↑  Barbro Westerholm *Kungahuset*.  2023.  Arkistoitu 14.3.2023. Viitattu 15.3.2023. (ruotsiksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Ruotsi

 |

 |